Der var fuld hus, da Morten Messerschmidt, formand for Dansk Folkeparti, mødtes med sit politiske bagland på Tylstrup Kro til kaffe og kage. - Det har været en hård tid. Ikke bare for mig som formand for partiet men også for dets medlemmer. Derfor har jeg også sagt pænt tak til dem, der har holdt fast i deres støtte til partiet. - Jeg kan godt forstå, at man måske bliver lidt vakkelvorn, når det knager. Partiet har været gennem en regulær krisekamp med medlemsflugt, et katastrofevalg og en retssag, som har hængt over hovedet på formanden. Men med tilslutningen af to medlemmer til folketingsgruppen fra Nye Borgerlige aner man forårsluft i det nordjyske. Derfor vil partiet ryste fortiden af sig og se frem. - Det er rart at mærke, at folk synes, det er spændende at være med, og der kommer nye tanker og impulser. TV2 Nords politiske analytiker, Søren Wormslev, giver sit bud på, hvordan Dansk Folkeparti står lige nu.

Opsummering:
I alt var 102 mødt op for at støtte partiet og dets formand, der indbød til kaffe og kage.